CELEX: 62021TN0141
Language: mt
Date: 2021-03-05 00:00:00
Title: Kawża T-141/21: Rikors ippreżentat fil-5 ta’ Marzu 2021 – Shakutin vs Il-Kunsill

10.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/61
            
         
      Rikors ippreżentat fil-5 ta’ Marzu 2021 – Shakutin vs Il-Kunsill
      (Kawża T-141/21)
      (2021/C 182/82)
      Lingwa tal-kawża: l-Ingliż
      
         Partijiet
      
      
         Rikorrent: Aleksandr Vasilevich Shakutin (Minsk, il-Bjelorussja) (rappreżentant: B. Evtimov, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kunsill (UE) 2020/2129 tas-17 ta’ Diċembru 2020 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja, id-Deċiżjoni ta’ Implimentazzjoni tal-Kunsill (PESK) 2020/2130 tas-17 ta’ Diċembru 2020 li timplimenta d-Deċiżjoni 2012/642/PESK dwar miżuri restrittivi kontra l-Belarussja, ir-Regolament ta’ Implimentazzjoni tal-Kunsill (UE) 2021/339 tal-25 ta’ Frar 2021 li jimplimenta l-Artikolu 8a tar-Regolament (KE) Nru 765/2006 dwar miżuri restrittivi fir-rigward tal-Belarussja u d-Deċiżjoni tal-Kunsill (PESK) 2021/353 tal-25 ta’ Frar 2021 li temenda d-Deċiżjoni 2012/642/PESK dwar miżuri restrittivi kontra l-Belarussja;
               
            
                  —
               
               
                  tordna lill-Kunsill ibati l-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq motivazzjoni insuffiċjenti tal-Kunsill rigward l-ambitu tar-raġunijiet invokati minn dan tal-aħħar għall-indikazzjoni tar-rikorrent, speċifikament fir-rigward ta’ kwalunkwe allegat involviment fir-repressjoni tas-soċjetà ċivili u tal-oppożizzjoni demokratika taħt l-Artikolu 4(1)(a) tad-Deċiżjoni tal-Kunsill 2012/642/PESK.
               
            
                  2.
               
               
                  It-tieni motiv ibbażat fuq in-nuqqas tal-Kunsill li jagħti raġunijiet veri u fuq serje ta’ żbalji manifesti ta’ evalwazzjoni min-naħa tiegħu meta kkonkluda li r-rikorrent kellu profitt mir-reġim ta’ Lukashenka u li kien jappoġġjah.